**DĖL LEIDIMO ROKIŠKIO RAJONO SAVIVALDYBĖS TURTĄ IŠNUOMOTI VIEŠO KONKURSO BŪDU**

2022 m. vasario 23 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas), atsižvelgdama į Rokiškio baseino 2022 m. vasario 3 d. prašymą Nr. GD-669 „Dėl automatinio kavos aparato įrengimo“, Rokiškio rajono savivaldybės taryba nusprendžia:

1. Leisti išnuomoti viešo konkurso būdu 3(trejiems) metams Rokiškio rajono savivaldybei nuosavybės teise priklausantį Rokiškio baseino patikėjimo teise valdomą nekilnojamą turtą:

1 kv. m patalpose, esančiose pastate – sveikatingumo, rekreacijos ir sporto komplekse-baseine, žymėjimas plane 1U1b, (išnuomojamas plotas patalpoje pažymėtoje Nr. 39), unikalus Nr. 4400-5034-9190, Taikos g. 21A, Rokiškyje, bendras pastato plotas – 2146,00 kv. m, nustatyti turto naudojimo paskirtį – karštų gėrimų aparatui statyti, 1 kv. m pradinį nuomos mokesčio dydį – 5,58 Eur per mėnesį.

1. Pritarti Savivaldybės turto, išdėstyto šio sprendimo 1 punkte, Savivaldybės materialiojo turto nuomos sutarties projektui (pridedama).
2. Įgalioti Rokiškio baseino direktorių, organizuoti šio sprendimo 1 punkte nurodyto nekilnojamo turto viešą nuomos konkursą ir pasirašyti su konkurso nugalėtoju Savivaldybės materialiojo turto nuomos sutartį ir Savivaldybės materialiojo turto perdavimo ir priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL LEIDIMO ROKIŠKIO RAJONO SAVIVALDYBĖS TURTĄ IŠNUOMOTI VIEŠO KONKURSO BŪDU“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Leisti išnuomoti viešo konkurso būdu 3 (trejiems) metams 1 kv. m ploto Rokiškio rajono savivaldybei (Savivaldybė) nuosavybės teise priklausančiose Rokiškio baseino patikėjimo teise valdomose patalpose.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnis, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas).

**Sprendimo projekto esmė.**

Vadovaujantis Nuomos tvarkos aprašu, Savivaldybės nekilnojamasis turtas išnuomojamas viešo nuomos konkurso būdu, kai turto valdytojas kreipiasi į Savivaldybės administracijos direktorių, nurodydami išnuomojamo turto duomenis, laikotarpį ir kokiu tikslu jis turi būti išnuomojamas. Sprendimą dėl turto išnuomavimo priima Savivaldybės taryba.

Biudžetinė įstaiga Rokiškio baseinas 2022 m. vasario 3 d. kreipėsi dėl 1 kv. m išnuomojimo Rokiškio baseino patikėjimo teise valdomose patalpose, esančiose Taikos g. 21A, Rokiškyje, 3 metams ir nurodė, kad išnuomotame plote būtų statomas automatinis kavos aparatas.

Atsižvelgiant į Įstatymo 15 straipsnį ir Nuomos tvarkos aprašą ir Rokiškio baseino prašymą, siūloma leisti išnuomoti 3 (trejiems) metams 1 kv. m patalpose, esančiose Taikos g. 21A, Rokiškyje, nustatyti turto naudojimo paskirtį – karštų gėrimų aparatui pastatyti.

Sutikus leisti išnuomoti patalpas bus gaunamos papildomos lėšos į Savivaldybės biudžetą bei bus užtikrintas efektyvus turto naudojimas.

Taip pat yra teikiama Savivaldybės turto nuomos sutartis Savivaldybės tarybai pritarti.

**Laukiami rezultatai.**

Efektyvus turto naudojimas, papildomų paslaugų suteikimas Rokiškio baseino lankytojams.

**Finansavimo šaltiniai ir lėšų poreikis**.

Sprendimui įgyvendinti biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |